Eelmise lõike korras ametisse seatud linnapea ja linnavanema võimkonda kuuluvad vastava linna linnapea või linnavanema ja linnavalitsuse ning linnavolikogu ülesanded, kusjuures linnaomavalitsuse järelevalve kuulub Siseministeeriumile ja linnapea või linnavanema otsused linnavolikogu võimkonda kuuluvates asjades kuuluvad Siseministri kinnitamisele, välja arvatud otsused, millede kinnitamine allub seaduse järgi mõnele teisele ministrile. Vastava ministri otsustele ja korraldustele linnaomavalitsuse võimkonda kuuluvates asjades ei ole linnapeal ja linnavanemal õigust kaevata kohtu korras.